รัฐบาลไทย-ข่าวทำเนียบรัฐบาล-กรุงไทยเสริมแกร่ง SME กระตุ้นเศรษฐกิจไทย ดอกเบี้ยเริ่มต้นเพียง 4% ต่อปี
วันศุกร์ที่ 6 กันยายน 2562
กรุงไทยเสริมแกร่ง SME กระตุ้นเศรษฐกิจไทย ดอกเบี้ยเริ่มต้นเพียง 4% ต่อปี
ธนาคารกรุงไทยมุ่งมั่นกระตุ้นเศรษฐกิจไทย ร่วมกับ บสย.จัดแพ็กเกจชุดใหญ่ กรุงไทย SME เคียงข้างธุรกิจคุณ จัดเต็มสินเชื่อเพื่อ SME 11 ประเภทให้ผู้ประกอบการทุกกลุ่ม ทุกขนาด เงื่อนไขและอัตราดอกเบี้ยพิเศษสุด เริ่มต้นเพียง 4% ต่อปี
ธนาคารกรุงไทยมุ่งมั่นกระตุ้นเศรษฐกิจไทย ร่วมกับ บสย.จัดแพ็กเกจชุดใหญ่ กรุงไทย SME เคียงข้างธุรกิจคุณ จัดเต็มสินเชื่อเพื่อ SME 11 ประเภทให้ผู้ประกอบการทุกกลุ่ม ทุกขนาด เงื่อนไขและอัตราดอกเบี้ยพิเศษสุด เริ่มต้นเพียง 4% ต่อปี วงเงินพร้อมปล่อยกู้รวม 5 หมื่นล้านบาท ฟรีค่าธรรมเนียมค้ําประกัน 4 ปีแรก
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า เพื่อสนับสนุนผู้ประกอบการ SME ในช่วงที่ภาวะเศรษฐกิจชะลอตัว ธนาคารกรุงไทยยังคงเดินหน้าสนับสนุนสินเชื่อแก่ผู้ประกอบการ SME ซึ่งเป็นกลไกสําคัญต่อระบบเศรษฐกิจอย่างต่อเนื่องและเร่งกระตุ้นการบริโภคและการลงทุนในประเทศ โดยออกแพ็กเกจ กรุงไทย SME เคียงข้างธุรกิจคุณ ด้วยเงื่อนไขและอัตราดอกเบี้ยพิเศษ เริ่มต้นเพียง 4% ต่อปี โดยสนับสนุนสินเชื่อครอบคลุมลูกค้า SME ทุกกลุ่ม ทุกขนาด วงเงินรวม 50,000 ล้านบาท
ผู้ประกอบการ SME ขนาดเล็ก ที่มียอดขายไม่เกิน 100 ล้านบาท และวงเงินกู้ไม่เกิน 20 ล้านบาท ธนาคารมีสินเชื่อ 2 ประเภท ได้แก่ สินเชื่อ Krungthai sSME ร้านค้าธงฟ้าประชารัฐ ให้เงินกู้สูงสุด 3 เท่าของหลักประกัน สินเชื่อธุรกิจ EEC 4.0 ได้ทั้งผู้ประกอบการบุคคลธรรมดาและนิติบุคคล รวมถึงคู่ค้า ธุรกิจที่เกี่ยวข้อง ธุรกิจต่อยอด หรือ Supply Chain ในเขตพื้นที่ เศรษฐกิจพิเศษภาคตะวันออก กรณีผู้ประกอบการ SME ไม่มีหลักประกัน สามารถกู้ได้สูงสุด 1 ล้านบาท
สําหรับผู้ประกอบการ SME ขนาดกลาง ที่มียอดขายมากกว่า 100 ล้านบาท หรือวงเงินกู้มากกว่า 20 ล้านบาทขึ้นไป มีสินเชื่อ 5 ประเภท ประกอบด้วย สินเชื่อกรุงไทย SMEs รักกันยาวๆ สําหรับขยายกําลังการผลิต วงเงินกู้สูงสุด 100 ล้านบาท ปลอดชําระเงินต้น 12 เดือน ผ่อนนานถึง 20 ปี สินเชื่อกรุงไทยจ่ายดีทวีคูณ วงเงินสูงสุด 3 เท่า ผ่อนนาน 10 ปี สินเชื่อกรุงไทยสําหรับธุรกิจเกษตรแปรรูป เงินทุนครบวงจร เพื่อผู้ประกอบการที่ผลิตหรือจําหน่ายผลิตภัณฑ์เกษตรแปรรูป สูงสุด 1.5 เท่าของหลักประกัน ผ่อนนาน 10 ปี สินเชื่อธุรกิจ 10 S-Curve ในกลุ่มอุตสาหกรรม 10 S-Curve ที่เป็นอนาคตของประเทศ วงเงินสูงสุด 3 เท่า ผ่อนนาน 10 ปี สินเชื่อ Robotics and Automation ให้วงเงินสูงสุดถึง 80% ของงบลงทุน ผ่อนนาน 7 ปี สนับสนุนเงินทุนแก่ผู้ที่ต้องการใช้หุ่นยนต์ ระบบอัตโนมัติ ยกระดับกระบวนการผลิตเพื่อเพิ่มความสามารถในการแข่งขัน
นายผยง ศรีวณิช กล่าวต่อไปว่า สําหรับผู้ประกอบการ SME ขนาดเล็ก – ขนาดกลาง ยังมีผลิตภัณฑ์ที่ให้วงเงินสินเชื่อได้ถึง 3 เท่าของหลักประกัน ได้แก่ สินเชื่อกรุงไทย SME บัญชีเดียว สําหรับนิติบุคคลที่ใช้งบสรรพากรในการขอสินเชื่อ และ สินเชื่อกรุงไทยเพื่อธุรกิจท่องเที่ยว ส่วน SME ที่ประกอบธุรกิจด้านท่องเที่ยวและธุรกิจต่อเนื่อง เช่น โรงแรม ร้านอาหาร ร้านขายสินค้า OTOP ระยะเวลากู้สูงสุด 12 ปี นอกจากนั้นยังมี สินเชื่อเพื่อชําระภาษีกรมสรรพากร ผู้ประกอบการทั่วไปที่ต้องการเงินไปชําระภาษีต่อกรมสรรพากร กู้ได้สูงสุด 15 ล้านบาท
ยิ่งไปกว่านั้น ยังมี สินเชื่อสําหรับคู่ค้าภาครัฐและรัฐวิสาหกิจ สําหรับกลุ่มรับเหมาก่อสร้าง หรือจัดซื้อจัดจ้าง หน่วยงาน ภาครัฐ ในเงื่อนไขพิเศษ ทั้งหนังสือค้ําประกันทันใจ (Krungthai Quick L/G) ประเภทยื่นซองประกวดราคาและค้ําประกันสัญญา สามารถอนุมัติได้ภายใน 1 วัน ให้วงเงินค้ําประกันสูงสุด 10 ล้านบาท และสินเชื่อประเภทอื่นๆ เพื่อเสริมสภาพคล่องให้แก่ผู้ประกอบการ ที่มีประสบการณ์รับงานจากหน่วยงานราชการหรือรัฐวิสาหกิจอีกด้วย
ทั้งนี้ บรรษัทสินเชื่ออุตสาหกรรมขนาดย่อม (บสย.) ยกเว้นค่าธรรมเนียมค้ําประกัน 2 ปีแรก และธนาคารช่วยแบ่งเบาภาระค่าธรรมเนียมให้อีก 2 ปี รวมยกเว้นค่าธรรมเนียม 4 ปี ผู้ประกอบการที่สนใจสอบถามรายละเอียดได้ที่ Krungthai Call Center 02-111-1111 ธนาคารกรุงไทยทุกสาขา สํานักงานธุรกิจทั่วประเทศ หรือกรอกข้อมูลเพื่อให้ธนาคารติดต่อกลับที่เว็บไซต์ www.ktb.co.th